

МОНГОЛ УЛСЫН ХУУЛЬ

2016 оны 02 сарын 05 өдөр Төрийн ордон, Улаанбаатар хот

**ЗАСГИЙН ГАЗРЫН ТУСГАЙ САНГИЙН**

**ТУХАЙ ХУУЛЬД НЭМЭЛТ, ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Засгийн газрын тусгай сангийн тухай хуулийн 4 дүгээр зүйлийн 4.1 дэх хэсгийн “Хөдөлмөр эрхлэлтийг дэмжих сан” гэсний дараа “Төсвийн тогтворжуулалтын сан,” гэж, 30 дугаар зүйлийн 30.5 дахь хэсгийн “Эрсдэлийн” гэсний дараа “сан, Төсвийн тогтворжуулалтын” гэж нэмсүгэй.

**2 дугаар зүйл.**Засгийн газрын тусгай сангийн тухай хуулийн 4 дүгээр зүйлийн 4.1 дэх хэсэг, 5 дугаар зүйлийн 5.4.27 дахь заалт, 6 дугаар зүйлийн 6.2.7 дахь заалтын “Хүний хөгжил” гэснийг “Ирээдүйн өв” гэж тус тус өөрчилсүгэй.

**3 дугаар зүйл.**Засгийн газрын тусгай сангийн тухай хуулийн 91 дүгээр зүйлийг хүчингүй болсонд тооцсугай.

**4 дүгээр зүйл.**Энэ хуулийн 2 дугаар зүйлийг 2017 оны 01 дүгээр сарын 01-ний өдрөөс, бусад зүйлийг 2024 оны 01 дүгээр сарын 01-ний өдрөөс эхлэн дагаж мөрдөнө.

[*/Энэ зүйлд 2017 оны 4 дүгээр сарын 14-ний өдрийн хуулиар өөрчлөлт оруулсан/*](../2017/17-ne-111.docx)

МОНГОЛ УЛСЫН

ИХ ХУРЛЫН ДАРГА З.ЭНХБОЛД